Snežana Savić

**Snežana Savić**  (Velika Plana, 6. mart 1953) jest srbijanska pozorišna, televizijska, filmska glumica i pjevačica. Najveću popularnost donelije su joj televizijske serije Siniše Pavića: *Bolji život*, *Srećni ljudi* i *Porodično blago*. Tokom 1980-ih bila je jedna od najpopularnijih pjevačica narodne muzike. Najveći hitovi koje je snimila jesu: "Tri poljupca za sreću", "Topolska 18", "Nova ljubav", "Topim se", "Šarene oči", "Zašto te toliko volim", "Ej, moje milo", "Zabranjeno", "I na moju sreću došao je red", "Ne smem da te diram".

## Biografija 
Rođena je u Velikoj Plani. Nakon završetka srednje škole, upisuje glumu na Fakultetu dramskih umetnosti u Beogradu. Diplomirala je u klasi profesorice Ognjenke Milićević kao student generacije, u klasi sa Ljiljanom Stjepanović, Zlatom Petković, Lazarom Ristovskim, Bogdanom Diklićem, Radošom Bajićem.

Prvu ulogu na televiziji ostvarila je u televizijskom filmu *Ignjatović protiv Gebelsa* 1975, da bi već naredne godine dobila jednu od najzapaženijih uloga u svojoj karijeri *Koštane* u istoimenoj tv drami. Uslijedile su uloge u serijama: *Čast mi je pozvati vas*, *Sedam plus sedam*, *Sedam sekretara SKOJ-a*, *I to se zove sreća* i filmovima: *Maska*, *Pad Italije*, *Počnimo život iz početka*, *Živeti kao sav normalan svet*, *U zatvoru*. U filmu *Šta je s tobom*, Nina igrala je glavnu junakinju, a zapažene uloge ostvarila je i u filmovima *Žikina dinastija* i *Žikina ženidba*. Najveću popularnost donele su joj serije scenariste Siniše Pavića. Najpre, *Bolji život*, u kojoj je igrala lik pjevačice Nine Andrejević, zatim lik bogatašice Maline Vojvodić u seriji *Srećni ljudi*, a onda i serije *Porodično blago* i *Stižu dolari*.

Početkom osamdesetih godina, započinje i muzičku karijeru. Prvi album, nazvan *O, kakva noć* snimila je 1983. za Jugoton, kao i naredna dva albuma *Ne smem da te diram* (1984) i *Ti kraj mene nisi* (1985). Od 1987. snimala je za PGP RTB, a početkom 2000-ih prelazi u Grand produkciju. Do sada je snimila dvanaest studijskih albuma. Najpoznatije pjesme su: "Tri poljupca za sreću", "Topolska 18" - pjesma iz serije Srećni ljudi, "Nova ljubav", "Šarene oči", "Zašto te toliko volim", "Topim se", "Ej, moje milo", "Zabranjeno", "Ne smem da te diram", "I na moju sreću došao je red", "Svirajte mi Vranje", "Osećam te, osećam", "Koštana", "Da sam ruža", "Oprosti mi, srce", "Volim te, sunce moje", "Šapni mi, šapni", "Dođi kradom", "Mitke i Koštana".

U decembru 2018, Savez estradno-muzičkih umetnika Srbije dodijelio joj je Estradno-muzičku nagradu Srbije za životno djelo.

Iz braka sa rediteljem Dragoslavom Lazićem ima kćerku Anitu.

## Filmografija 
## Nagrade 
Nagradu za najbolji Glumački par godine po izboru čitalaca TV Novosti dobila je dva puta na Filmskim susretima u Nišu. Prvi put u paru sa Desimirom Stanojevićem za uloge u televizijskoj seriji *Srećni ljudi* 1996. i drugi put sa Draganom Nikolićem za uloge u *Porodičnom blagu* 2001.

## Reference 
## Vanjski linkovi 
*

Kategorija:Rođeni 1953.
Kategorija:Živi ljudi
Kategorija:Biografije, Velika Plana
Kategorija:Srbijanske glumice
Kategorija:Srbijanske pjevačice
Kategorija:Jugoslavenske glumice
Kategorija:Jugoslavenske pjevačice